text: Rocker forsøgte at angribe politiet
  18 januar 2012 kl. 08.28
  Natten til onsdag har Syd- og Sønderjyllands Politi anholdt to rockere fra Hells Angels, der tirsdag aften angreb politiet i Esbjerg.
  De anholdte på 21 og 27 år sigtes for forsøg på vold.
  Betjente var i gang med en visitation af Bandidos-rockere på Ingemanns Allé i Esbjerg, da en gruppe med tilknytning til rockergruppen Hells Angels løb truende mod politiet.
  Det fik politifolkene til at trække deres pistoler, hvorefter rockerne opgav angrebet og kørt væk.
  Ud på natten fik politiet anholdt de to personer, som førte an i angrebet. De blev lagt i håndjern.
  